تخمیناً ۵۹۰ مین خارجی تورکیه‌نی ائوی اولاراق سئچدی.
ایچ ایشلری باخانلیغی کؤچ ایداره‌سینین پایلاشدیغی بیلگیلره گؤره، سون ۱۳ ایلده تورکیه‌ده اقامت اجازه‌سی ایله اولان خاریجی ساییسی ۵۸۹ مین ۴۷۳ نفره چاتدی.
۲۰۰۵ده ۱۷۸ مین ۹۶۴ خارجییه تورکیه‌ده یاشاماق اوچون ایجازه وئریلرکن، بو سایی گئچن ایل سونو اعتباریله ۴۶۱ مین ۲۱۷ نفره یوکسلدی.
بو ایل ۷ دسامبر اعتباریله ده ۱۲۸ مین ۲۵۶ خارجییه تورکیه‌ده اقامت اجازه‌سی وئریلدی.
بئله‌لیکله، سون ۱۳ ایلده تورکیه‌ده یاشاماق اوچون ایجازه وئریلمیش خارجی ساییسی ۵۸۹ مین ۴۷۳ اولدو.
خارجیلره ان چوخ اقامت ایجازه‌سی وئریلدیگی ائللر آراسین‌دا ۲۹۰ مین ۵۰۹ ایله ایستانبول، ۵۱ مین ۷۰۵ ایله آنکارا و ۴۹ مین ۶۷۷ ایله آنتالیا یئر آلدی.
۲۰۰۵-۲۰۱۶ ایللری آراسین‌دا اقامت ایجازه وئریلن خارجیلردن ۵۵ مین ۹۸۳ونون عراق، ۴۸ مین ۷۳۸ینین سوریه، ۳۹ مین ۱۸۴ونون آذربایجان، ۲۴ مین ۲۵۳ونون تورکمنیستان و ۲۱ مین ۶سینین روسیا وطنداشی اولدوغو بیلدیریلدی.
خارجیلر و اولوسلارآراسی قوروما قانونونا اساساً تورکیه‌ده قالماق اوچون وئریلن اجازه سندینی ایفاده ائد‌ن اقامت ایجازه‌سی، وئریلدیگی خارجییه، اؤلکه‌ده معین مدته و معین بیر یئرده یاشاماق حاقی وئریر.
تورکیه‌ده خاریجیلره قیسا دؤنم، عائله، اؤیرنجی، اوزون دؤنم، انسانی و انسان تیجارتی اولایلاریندان ضرر گؤرموشلره اقامت ایجازه‌لری وئره‌بیلیر.
